Seun vind pa se lyk in motorhuis | Maroela Media
'n Bejaarde man van Welkom in die Vrystaat se liggaam is Vrydag in sy motorhuis ontdek nadat hy vermoedelik versmoor is.
Kapt. Steven Thakeng, woordvoerder van die polisie, het gesê Johannes Marthinus Vos (73) se liggaam is by sy huis in Riebeeckstad ontdek nadat sy huishulp die oggend by die werk gekom en alles gesluit aangetref het. Die huishulp het Vos se seun gebel wat na die huis gekom en die motorhuisdeur oopgebreek het.
Vos is binne die motorhuis aangetref met sy hande en voete vasgebind en 'n lap bo-oor sy gesig. "Daar was geen beserings aan sy liggaam nie wat die vermoede laat ontstaan dat hy versmoor is. 'n Nadoodse ondersoek sal egter die presiese oorsaak van dood bepaal," het Thakeng gesê.
Volgens Thakeng word slegs twee selfone vermis en was die res van die huis se inhoud steeds onaangeraak. Daar was ook geen duidelike tekens van inbraak nie. 'n Saak van moord word ondersoek.
Hoe het die seun geweet om heel eerste in die motor huis te kyk?
Skepties, ek lees nie dat die seun direk (eerste) na die motorhuis gegaan het nie. Miskien het hy reeds toegang tot die huis verkry (spaar sleutel) en daarna motorhuis toe is. Ek vermoed ook dis 'n inside job aangesien alles gesluit was en geen teken v inbraak duidelik is nie…. So sad! 'n Lewe is niks meer werd nie.
Skepties. Ek lees nie in die berig dat die seun "heel eerste" die motorhuis oopgebreek het nie! Hy wou dalk sien of die pa se motor nog daar is!! Dit is wat ek sou gedoen het!!